text: Sergentelev for en dag
  03 september 2011 kl. 09.25
  Hærens Sergentskole i Sønderborg holder åbent hus.
  Dørene slås op lørdag kl. 9-15 og her kan gæsterne se, hvordan sergenteleverne undervises i for eksempel kampteknik og i at håndtere vejsidebomber.
  Derudover bliver de yngre gæster tilbudt at gennemføre en miniværnepligt på 45 minutter, hvor man iført kampuniform og udrustning får lov til at mærke soldaterlivet på egen krop.
  Det hele foregår på Bygegård i øvelsesterrænnet.
  